الجيش رجع م الحرب

الجيش رجع م الحرب اغنيه مصريه من أوبريت شهرزاد

 كلمات 

الكل:

الجيش رجع م الحرب بالنصر المبين

والدنيا هايصه و الأهالى فرحانين

بعسكر الدوله اللى عادو منصورين

رافعين بنادقهم و فاردين العلم

خاتون:

تعالا يا باشسنجقدار قول لى يا روحى علا الاخبار

قول لى الحكايه كلها م الابتداء للانتهاء

زعبله:

اول ما روحنا بالعساكر من هنا واخدين معانا اكلنا و بمبنا

عشان أرضيكى وارضى ربنا

ساعة عساكرهم ما شافو وشنا هأ هأ هأ هأ

لقينا سنجقهم جرى كمل بقا يا عسكرى

كورس:

اتفركشو زى الغنم اللى انهزم و اللى اتلخم

و اللى وقف زى الصنم و اللى اكلها بالصرم

اتارى دول عسكر عدم

زعبله:

اول ما شفت المسأله مارضيتش اضرب قنبله

تروح خساره فى الفلا علشان عساكر بالبلا

كورس:

لهم دقون مدلدله و چاكتات مهلهله

زعبله:

قلت يا واد ايه العمل مايسعفكش الا الحيل

اطبخ لهم نسخه سطل جبنا الطاطوره و العسل

و حطناهم فى الحلل وحطينا الشىء عا الجبل

نطو عليها بالعجل و الاكل و اللهط اشتغل

كورس:

سبنا الاعادى مغروزين زى البصل

مفيش واحد منهم وصل لاهله يحكى اللى حصل

زعبله:

وآدى الحكايه كلها م الابتداء للانتهاء

الكل:

الجيش رجع من الحرب بالنصر المبين

و الدنيا هايصه و الأهالى فرحانين

بعسكر الدوله اللى عادو منصورين

رافعين بنادقهم و فاردين العلم

 مصادر 

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى